stanford-oval/wikipedia huggingface dataset:
Aatos Alanen

Aatos Volmar Alanen (24. heinäkuuta 1894 Kokemäki – 2. maaliskuuta 1974 Helsinki) oli suomalainen oikeustieteilijä, joka toimi Helsingin yliopiston yleisen oikeustieteen ja kansainvälisen yksityisoikeuden professorina vuosina 1940–1963.
Alanen väitteli tohtoriksi vuonna 1925 väitöskirjallaan Hätävarjelus yksityisen käyttämänä oikeussuojakeinona. Akateemisen uransa alussa hän toimi Helsingin yliopiston prosessi- ja rikosoikeuden apulaisena virkaa tekevänä vuosina 1935–1937 ja vakinaisena vuosina 1937–1940. Vuonna 1940 hänet nimitettiin roomalaisen ja kansainvälisen yksityisoikeuden sekä oikeusensyklopedian professorin virkaan, jonka nimike muuttui vuonna 1959 yleisen oikeustieteen ja kansainvälisen yksityisoikeuden professoriksi. Alanen jäi eläkkeelle vuonna 1963. Hän oli myös Suomalaisen Tiedeakatemien jäsen vuodesta 1952 alkaen.
Alanen kirjoitti oppikirjan Yleinen oikeustiede ja kansainvälinen yksityisoikeus, jota käytettiin alan perusoppikirjana 1960-luvulle asti. Hän toi Suomen kansainväliseen yksityisoikeuteen uusia ajatuksia, ja hänen ansiostaan kansainvälis-yksityisoikeudellinen ajattelutapa juurruttui jo perusopintovaiheessa entistä paljon tehokkaammin osaksi juridista näkemystä. Alasen oikeusteoria oli luonnonoikeudellisesti sävyttynyt. Hän erotti tulkintaopissa yhtäältä lainsäätäjän todellisen ja alkuperäisen tarkoituksen selvittämiseen perustuvan historiallisen tulkinnan ja toisaalta yhtenäisenä kokonaisuutena hahmotetun oikeusjärjestyksen taustalla vaikuttavan kuvitellun lainsäätäjän tahdon konstruoimiseen perustuvan objektiivisen tulkinnan, joista Alainen suosi jälkimmäistä.
Teoksia

Hätävarjelus yksityisen käyttämänä oikeussuojakeinona, väitöskirja. Helsinki 1925
Rangaistus ja turvaamistoimenpiteet toisiinsa verrattuina erikoisesti silmälläpitäen ns. turvaamissäilytystä. Helsinki 1926
Kuolemanrangaistus ja henkirikollisuus. Eripainos Suomen kriminalistiyhdistyksen vuosikirjasta 1935. Helsinki 1936
Lex Aquiliaan perustuva vahingonkorvaus roomalaisen yksityisoikeuden mukaan. Helsinki 1940
Suomen oikeus- ja yhteiskuntajärjestys; kirjoittaja R. A. Wrede; suomentaneet Hjalmar Kahanpää ja Kaarlo Kaira ; uusineet Aatos Alanen ym. 2. uus. painos WSOY 1945, 3. uus. painos 1949 (alkuteos Grunddragen av Finlands rätts- och samhällsordning)
Yleinen oikeustiede. Suomalaisen Lakimiesyhdistyksen julkaisuja, B-sarja 26. WSOY 1948, 2. uus. painos nimellä Yleinen oikeustiede ja kansainvälinen yksityisoikeus. WSOY 1965
Oikeus ja yhteiskunta. WSOY 1950
Oikeuslähde ja laintulkintaoppi. Helsingin yliopisto, Helsinki 1959
56

| --- | --- |
Vuosisadat: 100-luku eaa. · I vuosisata eaa. · I vuosisata · 100-luku · 200-luku
Vuosikymmenet: I vuosikymmen eaa. · I vuosikymmen · 10-luku · 20-luku · 30-luku 40-luku · 50-luku · 60-luku · 70-luku · 80-luku · 90-luku · 100-luku
Vuodet: 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. 2 eaa. · 1 eaa. · 1 · 2 · 3 · 4 · 5 · 6 · 7 · 8 · 9 10 · 11 · 12 · 13 · 14 · 15 · 16 · 17 · 18 · 19 20 · 21 · 22 · 23 · 24 · 25 · 26 · 27 · 28 · 29 30 · 31 · 32 · 33 · 34 · 35 · 36 · 37 · 38 · 39 40 · 41 · 42 · 43 · 44 · 45 · 46 · 47 · 48 · 49 50 · 51 · 52 · 53 · 54 · 55 · 56 · 57 · 58 · 59 60 · 61 · 62 · 63 · 64 · 65 · 66 · 67 · 68 · 69 70 · 71 · 72 · 73 · 74 · 75 · 76 · 77 · 78 · 79 80 · 81 · 82 · 83 · 84 · 85 · 86 · 87 · 88 · 89 90 · 91 · 92 · 93 · 94 · 95 · 96 · 97 · 98 · 99 100 · 101 · 102 · 103 · 104 · 105 · 106 · 107 · 108 · 109
Tapahtumia

Rooman ja Parthian välille syttyi sota
Syntyneitä

Tacitus, historioitsija (arvioitu vuosi)
Adidas Brazuca

Brazuca 2014 MM-kisojen Brasilia-Kolumbia -ottelussa.
Adidas Brazuca oli jalkapallon vuoden 2014 MM-kilpailujen virallinen kisapallo. Sana brazuca on brasilianportugalin puhekieltä ja viittaa brasilialaiseen elämäntyyliin ja ylpeyteen siitä. Pallo nimettiin Brasiliassa vuonna 2012 järjestetyssä yleisöäänestyksessä, jossa nimiehdotus ”Brazuca” sai yli 70 prosenttia äänistä. Sen vastaehdokkaat olivat nimet ”Bossa Nova” ja ”Carnavalesca”.
Pallon monet värit ja paneelien nauhamainen muoto symbolisoivat Brasilian perinteisiä monivärisiä toivomusrannerenkaita sekä jalkapalloon Brasiliassa liittyvää iloa.
Pallo koostuu kuudesta identtisestä uudenlaisella pintarakenteella toteutetusta paneelista. Paneeleita on vähemmän kuin yhdessäkään aikaisemmassa kisapallossa, mutta paneelien muodosta johtuen pallon saumat ovat yhteismitaltaan noin 327 senttimetriä, mikä on enemmän kuin edellisten kisojen kisapallolla Jabulanilla. Pallon saumat ovat kahteen edelliseen kisapalloon verrattuna syvemmät: 1,56 millimetriä. Saumojen pituudella ja syvyydellä on pyritty tekemään pallon lennosta ennalta-arvattavampi kuin edeltäjällään, joka sai osakseen kovaa arvosteltua.
Brazuca Final Rio

MM-kisojen loppuottelu 13. heinäkuuta 2014 Saksan ja Argentiinan välillä pelattiin Brazuca Final Rio-pallolla. Sen kuviot olivat samanlaiset kuin alkuperäisessä Brazucassa, mutta väreinä olivat vihreä ja kulta. Tämä oli kolmas kerta, kun finaalissa käytettiin erilaista palloa. Vuonna 2006 finaali pelattiin Teamgeist Berlin-pallolla ja vuonna 2010 Jo'bulani-pallolla.
Aiheesta muualla

Kuvia tai muita tiedostoja aiheesta Adidas Brazuca Wikimedia Commonsissa
Jalkapallon MM-kilpailujen viralliset ottelupallot
Telstar (1970) | Telstar Durlast / Chile Durlast (1974) | Tango (1978) | Tango España (1982) | Azteca (1986) | Etrusco Unico (1990) | Questra (1994) | Tricolore (1998) | Fevernova (2002) | +Teamgeist (2006) | Jabulani (2010) | Brazuca (2014) | Telstar 18 (2018) | Al Rihla (2022)
17. jääkäripataljoona

Per Ole Ekholm
17. jääkäripataljoona oli valkoisten itäarmeijan 3. jääkäriprikaatin 6. jääkärirykmenttiin kuuluva joukko-osasto Suomen sisällissodassa.
Komentaja: jääkärikapteeni Per Ole Ekholm
Pataljoona muodostettiin Sisällissodan aikana 3. täydennyspataljoonasta.
Sodan jälkeen pataljoonan nimi muutettiin muotoon Jäkäripataljoona N:o 6
Joukko-osastot > 1. komppania

Päällikkö: jääkäriluutnantti Gustaf Alku Svinhufvud.
Joukko-osastot > 2. komppania

Päällikkö: jääkärikapteeni Johan Hugo Harald (15. huhtikuuta alkaen).
Joukko-osastot > 3. komppania

Päällikkö: jääkäriluutnantti Ivar Magnus Lidström (14. huhtikuuta alkaen).
Joukko-osastot > Konekiväärikomppania

Päällikkö: jääkärivänrikki Väinö Vilho Räsänen (15. huhtikuuta alkaen).
Pataljoonassa palvelleet Saksan jääkärit

Komppanianpäällikkönä jääkäriluutnantti Karl Waldemar Henriksson, jääkärialiupseeri Eino Albert Snellman (siirrettiin 23. huhtikuuta konekiväärikomppaniaan), esikuntavääpelinä jääkärivaravääpeli Taavetti Tenhunen (15. huhtikuuta 1918 alkaen).
615

| --- | --- |
Vuosisadat: 400-luku · 500-luku · 600-luku · 700-luku · 800-luku
Vuosikymmenet: 590-luku · 600-luku · 610-luku · 620-luku · 630-luku · 640-luku 650-luku · 660-luku · 670-luku · 680-luku · 690-luku · 700-luku
Vuodet: 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609 610 · 611 · 612 · 613 · 614 · 615 · 616 · 617 · 618 · 619 620 · 621 · 622 · 623 · 624 · 625 · 626 · 627 · 628 · 629 630 · 631 · 632 · 633 · 634 · 635 · 636 · 637 · 638 · 639 640 · 641 · 642 · 643 · 644 · 645 · 646 · 647 · 648 · 649 650 · 651 · 652 · 653 · 654 · 655 · 656 · 657 · 658 · 659 660 · 661 · 662 · 663 · 664 · 665 · 666 · 667 · 668 · 669 670 · 671 · 672 · 673 · 674 · 675 · 676 · 677 · 678 · 679 680 · 681 · 682 · 683 · 684 · 685 · 686 · 687 · 688 · 689 690 · 691 · 692 · 693 · 694 · 695 · 696 · 697 · 698 · 699 700 · 701 · 702 · 703 · 704 · 705 · 706 · 707 · 708 · 709
Tapahtumia

Sassanidit ryöstelivät Jerusalemia ja veivät Pyhän Ristin pyhäinjäännöksen
Turkkilaiset tunkeutuivat sotaretkellään Kiinaan
Muslimeita alkoi muuttaa Abessiniaan
Adaloaldista tulee langobardien kuningas.
Adam Wylie

| Adam Wylie |
| --- | --- |

Henkilötiedot
Syntynyt: 23. toukokuuta 1984 (ikä 40)  San Dimas, Kalifornia
Näyttelijä
Aktiivisena:  1990–
Merkittävät roolit:  Zack Brock (Rooman sheriffi) Ville Vallaton (The Incredible Dennis the Menace) Brainiac 5 (Legion of Super Heroes) Jimmy Olsen (Superman: Doomsday)
Palkinnot
 Young Artist (1994, 1997) YoungStar (1997) 
Aiheesta muualla
Viralliset kotisivut
IMDb 
Adam Wylie (s. 23. toukokuuta 1984 San Dimas, Kalifornia) on yhdysvaltalainen Young Artist -palkittu näyttelijä, joka tuli tunnetuksi televisiosarjasta Rooman sheriffi.
Kaliforniassa syntynyt Wylie aloitti näyttelemisen 4-vuotiaana lelumainoksissa. 1990-luvulla hän esiintyi pienissä rooleissa tv-sarjoissa ja elokuvissa, kuten Lastentarhan kyttä, Katkera rohto, Koti kuntoon, Seinfeld ja Isojen poikien leikit. Wylie tuli kuitenkin tunnetuksi 1990-luvulla televisiosarjasta Rooman sheriffi vuosien 1992–1996 välisenä aikana. Ensimmäisen pääroolin Wylie sai animaatiosarjassa The Incredible Dennis the Menace, josta hän voitti Young Artist -palkinnon ääninäyteltyään sarjan päähahmoa Ville Vallatonta.
Lapsinäyttelijäuransa jälkeen Wylie esiintyy edelleen televisiosarjoissa ja elokuvissa niin näytelmärooleissa, kuin äänirooleissa, kuten Walker, Texasista, Amyn lailla, Gilmoren tytöt, Veljemme on nero, Veronica Mars, Ben 10, Jake Long – amerikkalainen lohikäärme ja Superman: Doomsday. Hän on myös esiintynyt Broadwayn musikaalinäytelmissä.
Aiheesta muualla

TV.com (Arkistoitu – Internet Archive)
Voice Chasers (Arkistoitu – Internet Archive)
A Celtic Legacy

| A Celtic Legacy Cruachan |
| --- | --- | --- |

Kokoelmalevyn tiedot
 Julkaistu: 16. heinäkuuta 2007
 Kesto: 65.33
 Levy-yhtiö: Karmageddon Media
Cruachanin muut julkaisut
| The Morrigan’s Call 2006 | A Celtic Legacy 2007 | Blood on the Black Robe 2011 |
A Celtic Legacy on Irlantilaisen folk/keltti metalli -yhtye Cruachanin ensimmäinen kokoelma-albumi. Kokoelma oli levy-yhtiö Karmageddon Median yritys tehdä rahaa julkaisemalla kokoelma-albumeita heidän entisiltä yhtyeiltään.
Kappaleet

I Am Tuan – 2.23
Cúchulainn – 7.05
To Invoke the Horned God – 6.13
Celtica (Voice of the Morrigan) – 5.40
Cattle Raid of Cooley (Taín Bó Cuailgne) – 4.47
The Middle Kingdom – 4.41
Death of a Gael – 5.40
The Children of Lir – 5.09
Ride On – 4.41
Michael Collins – 3.51
Some Say the Devil Is Dead – 3.13
The Fall of Gondolin – 7.48
Little Timmy Scumbag – 1.52
Bloody Sunday – 2.30 (Unplugged)
Aiheesta muualla

A Celtic Legacy Discogsissa. (englanniksi)
Albumi A Celtic Legacy Encyclopaedia Metallum -sivustolla (englanniksi)
Agustinus Agus

Agustinus Agus (s. 22. lokakuuta 1949 Lintang) on indonesialainen roomalaiskatolinen piispa. Hänet vihittiin papiksi 6. kesäkuuta 1977 ja nimitettiin Sintangin hiippakunnan johtoon 29. lokakuuta 1999. Piispaksi vihkiminen seurasi 6. helmikuuta 2000. Pääkonsekraattorina toimi Julius Riyadi Darmaatmadja, jota avustivat Renzo Fratini ja Hieronymus Herculanus Bumbun.
Aatos Bollström

| Aatos Bollström> Henkilötiedot |
| --- | --- |
Syntynyt: 25. tammikuuta 1946
Kuollut: 10. helmikuuta 1971 (25 vuotta) Pyhtää
Kansalaisuus:   Suomi
Ammatti:  laulaja
Muusikko
Taiteilijanimi:  Ronny
Laulukielet:  suomi
Yhtyeet:  Freedoms Ronny and The Loafers
  [ Muokkaa Wikidatassa ] [ ohje ]  
Aatos Emmanuel Bollström (25. tammikuuta 1946 – 10. helmikuuta 1971 Pyhtää) oli suomalainen laulaja, joka tunnetaan taiteilijanimellään Ronny.
Ura

Muun muassa Paul Ankaan verrattu Bollström vietti lapsuutensa Karhulan kauppalassa. Hän asui aluksi mummonsa luona[lähde? ] sekä myöhemmin lastenkodissa. 1960-luvun alussa Bollström liittyi laulusolistiksi Lahdessa toimineeseen The Loafers -rautalankayhtyeeseen, joka muutti samalla nimensä muotoon Ronny and The Loafers.
Vuonna 1964 yhtye levytti suomenkielisen version Gerry & The Pacemakers -yhtyeen kappaleesta "You've got what I like" nimellä "Se jokin sinulla on", jonka on sanoittanut Juha Vainio.
Vuoden 1964 lopulla tapahtuneen The Loafersin hajoamisen jälkeen Bollström toimi laulusolistina muun muassa Kari Raution yhtyeessä parin vuoden ajan sekä Kalevi Falkin orkesterissa, johon hän liittyi vuonna 1969.
Bollströmiä on kuvailtu monipuoliseksi laulajaksi, joka hallitsi erilaisia musiikkityylejä tunnelmallisista tangoista aina räväköihin rock-kappaleisiin.
Kuolema

Vain muutamaa kuukautta aiemmin ajokortin saanut Aatos Bollström kuoli liikenneonnettomuudessa valtatiellä 7 Pyhtään Heinlahdella helmikuussa 1971. Hän oli liikkeellä kahden serkkunsa kanssa, kun heidän Mercury Cougar -autonsa syöksyi tieltä ilmeisesti rengasrikon vuoksi. Onnettomuudessa Aatos Bollström ja toinen hänen serkuistaan putosivat autosta ja jäivät sen alle. Bollström on haudattu Metsäkulman hautausmaalle Karhulaan.
Agustina Bessa-Luís

| Agustina Bessa-Luís |
| --- | --- |

Henkilötiedot
Syntynyt: 1922 Amarante, Portugali
Kuollut: 2019 (96–97 vuotta)
Kansalaisuus:  Portugali
Ammatti:  kirjailija
Kirjailija
Äidinkieli: portugali
Tuotannon kieli: portugali
Pääteokset:  Sibila
Aiheesta muualla
Löydä lisää kirjailijoitaKirjallisuuden teemasivulta
Agustina Bessa-Luís (1922 Amarante, Portugali – 3. kesäkuuta 2019) oli portugalilainen kirjailija. Hänen maineensa syntyi teoksella Sibila (1954), joka kertoo Pohjois-Portugalin maaseutuaristokratiasta. Myöhemmissä teoksissa hän on käsitellyt vuoden 1974 vallankumousta ja kuninkaallisia.
Bessa-Luís sai vuonna 2004 Portugalin merkittävimmän kirjallisuuspalkinnon Camões-palkinnon.
Aatos E. Vehmas

Aatos Ensio Vehmas (12. heinäkuuta 1927 Helsinki – 30. heinäkuuta 2020 Helsinki) oli suomalainen juristi ja yritysjohtaja, joka sai kauppaneuvoksen arvonimen.
Henkilöhistoria

Vehmaksen vanhemmat olivat autonasentaja Kalle Valfrid Vehmas ja Hilja Lydia Hynninen ja puoliso vuodesta 1956 Kerttu Anna-Liisa Verronen. Vehmas tuli ylioppilaaksi Helsingin suomalaisesta lyseosta 1945 ja suoritti ylemmän oikeustutkinnon Helsingin yliopistossa 1950. Hovioikeuden auskultantti hän oli 1950 ja sai varatuomariin arvon 1954. Vehmas oli Keskinäisen Palo- ja Tapaturmavakuutusyhtiö Kansan tapaturmaosaston apulaisosastonhoitaja 1951–1956 ja Tapaturmavakuutusyhdistyksen ja Vastuuvakuutusyhdistyksen asiamies ja Liikennevakuutusyhdistyksen ulkomaisten vahinkojen järjestelijä 1956–1958.
Vehmas oli Polttoaine Osuuskunnan, sittemmin Aspo, apulaisjohtaja 1958–1966, varatoimitusjohtaja 1966–1970 ja toimitusjohtaja 1970–1988 sekä yhtiön johtokunnan sihteeri vuodesta 1961, jäsen vuodesta 1966, puheenjohtaja 1976–1988 ja varapuheenjohtaja 1988–1996. Hän oli myös Janakkalan tuomiokunnan notaari 1952, Kuopion tuomiokunnan notaari 1953–1954 ja Oy Näppärän toimitusjohtaja 1968–1970, ja hänellä oli lukuisia luottamus- ja asiantuntijatehtäviä. Hän sai kauppaneuvoksen arvonimen 1979.
Julkaisuja

Korkeimman oikeuden ratkaisuja vakuutusasioissa vv. 1930–1954, Suomen vakuutuslakimiesten yhdistys 1957
Vahingonkorvausoikeudellisia oikeustapauksia (toim.), Helsinki: Suomen vakuutuslakimiesten yhdistys 1958. Sarja: Suomen vakuutuslakimiesten yhdistyksen julkaisuja, 15
Kivihiili, koksi ja polttoöljy, Otava 1959
Adam Woodyatt

Adam Woodyatt
Adam Brinley Woodyatt (s. 28. kesäkuuta 1968 Walthamstow) on brittiläinen näyttelijä, joka on esittänyt Ian Bealen roolia EastEnders-televisiosarjassa yhtämittaisesti vuodesta 1985.
Woodyatt valmistui Sylvia Youngin teatterikoulusta Lontoossa. Hän teki 26. maaliskuuta 2007 kaikkiaan 2000. esiintymisensä EastEndersissä Ian Bealena. Hän on ollut sarjan ainoa jäljellä oleva alkuperäinen näyttelijä Wendy Richardin lähdettyä vuonna 2006.
Woodyatt asuu Southamissa, Warwickshiressa. Hän meni 8. huhtikuuta 1998 naimisiin tanssija Beverley Sharpin kanssa Floridan Walt Disney Worldissa; parille on syntynyt kaksi lasta, Jessica (1994) ja Sam (1997).
Aiheesta muualla

Adam Woodyatt Internet Movie Databasessa. (englanniksi)
1497

| --- | --- |
Vuosisadat: 1200-luku · 1300-luku · 1400-luku · 1500-luku · 1600-luku
Vuosikymmenet: 1390-luku · 1400-luku · 1410-luku · 1420-luku · 1430-luku · 1440-luku 1450-luku · 1460-luku · 1470-luku · 1480-luku · 1490-luku · 1500-luku
Vuodet: 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409 1410 · 1411 · 1412 · 1413 · 1414 · 1415 · 1416 · 1417 · 1418 · 1419 1420 · 1421 · 1422 · 1423 · 1424 · 1425 · 1426 · 1427 · 1428 · 1429 1430 · 1431 · 1432 · 1433 · 1434 · 1435 · 1436 · 1437 · 1438 · 1439 1440 · 1441 · 1442 · 1443 · 1444 · 1445 · 1446 · 1447 · 1448 · 1449 1450 · 1451 · 1452 · 1453 · 1454 · 1455 · 1456 · 1457 · 1458 · 1459 1460 · 1461 · 1462 · 1463 · 1464 · 1465 · 1466 · 1467 · 1468 · 1469 1470 · 1471 · 1472 · 1473 · 1474 · 1475 · 1476 · 1477 · 1478 · 1479 1480 · 1481 · 1482 · 1483 · 1484 · 1485 · 1486 · 1487 · 1488 · 1489 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509
Tapahtumia

Espanjalaiset valtasivat Melillan
John Cabot purjehti Bristolista Kanadaan ja julisti "new found landin" kuuluvan Englannin kuninkaalle.
Vasco da Gama aloitti matkansa Intiaan
Moskovassa julkaistiin uusi lakikokoelma (Sudebnik)
Espanjassa otettiin käyttöön dublooni, josta tuli kansainvälisen kaupan tärkein valuutta.
Tanskan Hannu hallitsi Ruotsia nimellä Juhana II, Sten Sture vanhempi sai korvaukseksi Suomen läänityksekseen.
Vanha viha päättyi
Syntyneitä

16. helmikuuta – Philipp Melanchthon, humanisti
Francesco Canova da Milano, säveltäjä
Kuolleita

2. tammikuuta – Beatrice d’Este, Milanon herttuatar
6. helmikuuta – Johannes Ockeghem, säveltäjä
17. heinäkuuta – Benedetto Ghirlandaio, italialainen taidemaalari
A. B. Yehoshua

A. B. Yehoshua vuonna 2009.
Avraham Gavriel (Gabriel) Yehoshua (kirjailijanimi A. B. Yehoshua; 9. joulukuuta 1936 Jerusalem, Brittiläinen Palestiina – 14. kesäkuuta 2022 Tel Aviv, Israel) oli israelilainen kirjailija ja professori.
Elämänvaiheet

Yehoshua syntyi viidennen polven jerusalemilaiseen sefardijuutalaiseen perheeseen. Hänen isänsä Yakov oli tunnettu orientalisti ja Jerusalemin historian tutkija. Yehoshua suoritti asevelvollisuutensa laskuvarjojääkärinä ja otti osaa sotaan vuoden 1956 Suezin kriisin aikana. Hän opiskeli kirjallisuutta ja filosofiaa Jerusalemin heprealaisessa yliopistossa ja toimi vuodesta 1975 Haifan yliopistossa vertailevan kirjallisuustieteen ja heprealaisen kirjallisuuden professorina.
Yehoshua asui psykologivaimonsa Rivkan kanssa Haifassa, ja heillä oli yksi tytär ja kaksi poikaa.
Yehoshua alkoi kirjoittaa  proosaa heti armeijasta päästyään. Häntä pidetään yhdessä Amos Ozin kanssa ”uuden aallon” heprealaisen kirjallisuuden merkittävimpinä edustajina. He erosivat edellisen polven hepreankielisistä kirjailijoista etupäässä siinä, että nämä keskittyivät yhteiskunnallisiin aiheisiin, kun taas Yehoshua ja Oz kirjoittivat yksilöistä ja individuaalisista ihmissuhteista.
Yehoshua oli  poliittisesti aktiivinen kirjailija, rauhanaatteen kannattaja, joka on julkaissut lukuisia poliittisia esseitä, artikkeleja ja haastatteluja.
Palkinnot

Brennerin palkinto 1983
Altermanin palkinto 1986
Bialikin palkinto 1989
Israelin valtion kirjallisuuspalkinto 1995
American Prize for the Best Jewish Book 1990
B'nai Brith Prize 1993
Ginzanne Cavour Prize 1994
Super Prize of Fliano 1996
Kirjallinen tuotanto

Kirjallisen uransa alussa Yehoshua kirjoitti novelleja ja näytelmiä. Ensimmäisen romaaninsa hän julkaisi vasta 40-vuotiaana. Hän kertoi saaneensa vaikutteita ennen kaikkea Leo Tolstoin epiikasta, Franz Kafkan psykologisesta realismista ja William Faulknerin tajunnanvirtamenetelmästä. Yehoshuan romaanihahmoille on tyypillistä juuri tämä faulknerilainen sisäinen monologi, jolla he ilmaisevat havaintojensa, ajatustensa, tunteittensa ja muistojensa jatkuvaa virtaa. Yehoshua käyttää tätä tekniikkaa omaperäisesti muun muassa kirjassaan Mar Manni. Kirjan jokaisessa luvussa käydään kahden henkilön vuorokeskustelua, josta lukija saa nähdä ainoastaan yhden osapuolen sanat.
Paitsi psykologisia henkilökuvauksia ja ihmissuhderomaaneja, Yehoshua kirjoitti myös värikkäitä historiallisia romaaneja kuten Masah El Sof Ha-Elef, joka kuvaa pohjoisafrikkalaisen juutalaisen kauppiaan ja tämän arabikumppanin matkaa läpi keskiajan Euroopan. Romaanissaan Ha-Kala Ha-Meshachreret, joka kertoo Israelin juutalaisen ja arabiälymystön yrityksistä käydä rauhanomaista dialogia kulttuuritasolla, sekä teoksessaan Shlichato Shel Ha-Memune Al Mashabei Enosh, joka käsittelee ulkomaalaisten siirtotyöläisten kohtaloa Israelissa, Yehoshua tarkastelee kriittisesti nyky-Israelin poliittista ja yhteiskunnallista tilannetta tuoden selvästi ilmi omat poliittisen kannanottonsa.
Yehoshuan kirjalliset äänet ovat moninaiset. Hän puhuu miesten ja naisten, juutalaisten ja arabien, vasemmistolaisten ja oikeistolaisten, itämaisten ja länsimaisten äänillä ja onnistuu niiden kautta  tarkasti tavoittamaan tämän hetken Israelin mielialan ja ilmapiirin. Yehoshua uskoi kirjallisuuden mahdollisuuksiin tuoda lukijoille lohtua, selittää heille maailmaa ja auttaa heitä säilyttämään humanistiset arvot.
Teokset > Suomennetut

Myöhäinen avioero (suom. Paavo Lehtonen), Gummerus, 1985 (alkuteos Gerushim Meuharim, 1982)
Teokset > Muut

Mot Ha-Zaken, Hakibbutz Hameuchad, 1962
Mul Ha-Ya`arot, Hakibbutz Hameuchad, 1968
9 Sipurim, Hakibbutz Hameuchad, 1971
Bi-Thilat Kaiytz 1970, Schocken, 1972
Layla Be-May, Schocken, 1975
Shlosha Yamim Ve-Yeled, Hakibbutz Hameuchad, 1975
Ha-Meahev, Schocken, 1977
Ha-Zechut Le-Normaliut, Schocken, 1980
Bein Zechut Le-Zechut, Schocken, 1980
Hafatzim, Schocken, 1986
Molcho, Hakibbutz Hameuchad/Siman Kriah, 1987
Ha-Kir VeHa-Har, Zmora Bitan, 1989
Mar Manni, Hakibbutz Hameuchad/Siman Kriah, 1990
Tinokot Ha-Layla, Hakkibutz Hameuchad, 1992
Col Ha-Sipurim, Hakkibutz Hameuchad, 1993
Ha-Shiv`a Me-Hodu, Hakibbutz Hameuchad/Siman Kriah, 1994
Masah El Sof Ha-Elef, Hakibbutz Hameuchad/Siman Kriah, 1997
Kocha Ha-Nora *Shel Ashma Ktana: Ha-Heksher Ha-Musari Shel Ha-Text Ha-Sifruti, Yedioth Aharonoth, 1998
Ha-Kala Ha-Meshachreret, Hakibbutz Hameuchad/Siman Kriah, 2001
Shlichato Shel Ha-Memune Al Mashabei Enosh, Hakibbutz Hameuchad/Siman Kriah, 2004
Adam Wilcox

| Adam Wilcox> Henkilötiedot |
| --- | --- |
Syntynyt: 26. marraskuuta 1992 (ikä 31) South St. Paul, Minnesota, Yhdysvallat
Kansalaisuus:   Yhdysvallat
Jääkiekkoilija
Pelipaikka:  maalivahti
Hanska:  vasen
Pituus:  185 cm
Paino:  84 kg
Seura
Seura:  Springfield Thunderbirds
Sarja:  AHL
Pelinumero:  32
Pelaajaura
Pääsarjaura:  2015–
Aik. seurat:  Syracuse Crunch (AHL)
NHL-varaus:  178. varaus, 2011 Tampa Bay Lightning
Adam Wilcox (s. 26. marraskuuta 1992) on yhdysvaltalainen jääkiekkomaalivahti, joka pelaa NHL-seura Florida Panthersin organisaatiossa. Hän on Tampa Bay Lightningin kuudennen kierroksen varaus vuodelta 2011.
Ura

1. huhtikuuta 2015 Wilcox ja Tampa Bay Lightning solmivat kahden vuoden tulokassopimuksen. Wilcox pelasi loppukauden 2014–2015 Syracuse Crunchissa.
Käännös suomeksi
5 Seconds of Summerin diskografia

| 0 | 1 | 2 |
| --- | --- | --- |
 Yhtye esiintymässä kotikaupungissaan Sydneyssä vuonna 2014
Julkaisut
| ↙Studioalbumit | 4 |  |
| ↙Livealbumit | 2 |  |
| ↙EP:t | 8 |  |
| ↙Singlet | 21 |  |
| ↙B-puolet | 7 |  |
| ↙Musiikkivideot | 23 |  |
Tämä on australialaisen pop rock -yhtye 5 Seconds of Summerin diskografia.
Studioalbumit

| Vuosi | Albumi | Listasijoitukset>  AUS | Listasijoitukset>  USA | Listasijoitukset>  UK | Listasijoitukset>  FIN |
| --- | --- | --- | --- | --- | --- |
| 2014 | 5 Seconds of Summer Julkaistu: 27. kesäkuuta 2014  Levy-yhtiö: Capitol Records | 1. | 1. | 2. | 4. |
| 2015 | Sounds Good Feels Good Julkaistu: 23. lokakuuta 2015  Levy-yhtiö: Capitol Records | 1. | 1. | 1. | 2. |
| 2018 | Youngblood Julkaistu: 15. kesäkuuta 2018  Levy-yhtiö: Capitol Records | 1. | 1. | 3. | 8. |
| 2020 | Calm Julkaistu: 27. maaliskuuta 2020  Levy-yhtiö: Interscope Records | 1. | 2. | 1. | 23. |
Livealbumit

| Vuosi | Albumi | Listasijoitukset>  AUS | Listasijoitukset>  USA | Listasijoitukset>  UK | Listasijoitukset>  FIN |
| --- | --- | --- | --- | --- | --- |
| 2014 | LiveSos Julkaistu: 15. joulukuuta 2014  Levy-yhtiö: Capitol Records | — | — | — | — |
| 2018 | Meet You There Tour Live Julkaistu: 21. joulukuuta 2018  Levy-yhtiö: Capitol Records | — | — | — | — |